ΓΡΑΠΤΗ ΕΡΩΤΗΣΗ P-0361/00

υποβολή: Florence Kuntz (UEN) προς την Επιτροπή

(4 Φεβρουαρίου 2000)

Θέμα: Ανάκτηση του ΦΠΑ για τα αυτοκίνητα

Μια εταιρεία του Λουξεμβούργου προτείνει σε μια γαλλική να νοικιάσει αυτοκίνητα, γνωρίζοντας ότι τα τιμολόγια καθορίζονται σε τριμηνιαία βάση, εκτός φόρων, αλλά με τον ΦΠΑ του Λουξεμβούργου. Η εταιρεία του Λουξεμβούργου ισχυρίζεται ότι η γαλλική μπορεί να ανακτήσει τον ΦΠΑ στο Λουξεμβούργο. Η προβλεπόμενη σύμβαση δεν προτείνει τιμή εξαγοράς ή επιστροφής των οχημάτων εκ μέρους της γαλλικής εταιρείας. Με την εκπνοή της σύμβασης τα αυτοκίνητα παραδίδονται στην εταιρεία του Λουξεμβούργου που επιθυμεί να τα μεταπωλήσει σε μια εταιρεία πώλησης μεταχειρισμένων οχημάτων με έδρα το Γιβραλτάρ η οποία με τη σειρά της τα μεταπωλεί όπου επιθυμεί, ενδεχομένως στη Γαλλία.

Μπορεί η Επιτροπή να αναφέρει:

1. Εάν η γαλλική εταιρεία μπορεί να ανακτήσει τον ΦΠΑ στο Λουξεμβούργο;

2. Εάν ένας γάλλος οδηγός μπορεί να κυκλοφορεί με ένα όχημα καταχωρημένο στο Λουξεμβούργο;

3. Εάν η εταιρεία του Λουξεμβούργου μπορεί να ανακτήσει τον ΦΠΑ επί των τουριστικών οχημάτων;

4. Εάν η εταιρεία του Γιβραλτάρ που πωλεί ένα όχημα 6 μηνών ή και περισσότερο μπορεί να καταβάλει τον ΦΠΑ στην Γαλλία ή στο Γιβραλτάρ και αν ναι, ο ΦΠΑπολογίζεται επί του ποσού ή επί της διαφοράς;

Απάντηση του κυρίου Bolkestein εξ ονόματος της Επιτροπής

(14 Μαρτίου 2000)

1. Δυνάμει του άρθρου 9 παράγραφος 1 της έκτης οδηγίας ΦΠΑ(1), οιπηρεσίες εκμίσθωσης οχημάτωνπόκεινται σε ΦΠΑ στο κράτος μέλος στο οποίο ο φορέας παροχήςπηρεσιών έχει εγκαταστήσει την έδρα της οικονομικής του δραστηριότητας. Στην προκειμένη περίπτωση, ο ΦΠΑ οφείλει να καταβληθεί στο Λουξεμβούργο. Εφόσον η εταιρία που είναι εγκατεστημένη στη Γαλλία χρησιμοποιεί τα αυτοκίνητα αυτά στο πλαίσιο των επαγγελματικών της δραστηριοτήτων, μπορεί να ανακτήσει, σύμφωνα με την όγδοη οδηγία ΦΠΑ, τον ΦΠΑ που κατέβαλε στο Λουξεμβούργο.

2. Δενπάρχει κοινοτική φορολογική διάταξη που να απαγορεύει στην επικράτεια ενός κράτους μέλους, τη χρήση, αυτή καθεαυτή, από άτομο που έχει την μόνιμη κατοικία του σάυτό το κράτος μέλος, οχήματος με αριθμούς κυκλοφορίας άλλου κράτους μέλους. Εντούτοις, κατέφαρμογή της οδηγίας 83/182/ΕΟΚ(2), η χρήση, από ένα άτομο, στο κράτος μέλος που αυτό έχει την μόνιμη κατοικία του οχήματος με αριθμούς κυκλοφορίας ενός άλλου κράτους μέλους συνεπάγεται, κατάρχήν, την καταβολή των τελών που ισχύουν στο κράτος μέλος της μόνιμης κατοικίας, για τα οποία η οδηγία αυτή προβλέπει ατέλεια κατά την προσωρινή εισδοχή (πρόκειται, για παράδειγμα, για τα τέλη κυκλοφορίας).

3. Η εγκατεστημένη στο Λουξεμβούργο εταιρία, που αποκτά επιβατικά αυτοκίνητα με σκοπό να τα χρησιμοποιήσει στο πλαίσιο των φορολογουμένων δραστηριοτήτων της (εκμίσθωση οχημάτων) μπορεί να αφαιρεί τον ΦΠΑ που επιβαρύνει την αγορά τους. Πράγματι, το δικαίωμα αυτό αποτελεί θεμελιώδη αρχή του ΦΠΑ ο οποίος έχει ως κύριο στόχο την αποφυγή κάθε σώρευσης φόρων και τη διασφάλιση με τον τρόπο αυτό της ουδετερότητας του φόρου αυτού.

4. Για να καθοριστεί ο τόπος στον οποίο οι παραδόσεις αγαθών πρέπει να φορολογηθούν, το κοινό σύστημα ΦΠΑ τηρεί την αρχή τηςλικής παρακολούθησης των αγαθών αυτών. Ο τόπος φορολόγησης μιας παράδοσης αγαθών, όπως είναι στην προκειμένη περίπτωση η πώληση αυτοκινήτων, εξαρτάται από τον τόπο στον οποίο ευρίσκονται τα αγαθά κατά τη στιγμή της παράδοσης. Κατά περίπτωση, θα πρέπει να ληφθούνπόψη το κράτος μέλος αναχώρησης ή το κράτος μέλος προορισμού του αγαθού. Ο εφαρμοζόμενος κανόνας εξαρτάται επίσης από την ιδιότητα του αγοραστή (ανπόκειται ή όχι στον ΦΠΑ). Αντίθετα, ο τόπος εγκατάστασης του πωλητή και του αγοραστή αποτελούν στοιχεία που δεν απαιτείται να ληφθούνπόψη. Η φορολόγηση της τιμής πώλησης ή το περιθώριο εξαρτάται επίσης από την συγκεκριμένη κατάσταση. Κατά συνέπεια, οι διαθέσιμες πληροφορίες δεν επαρκούν ώστε να δοθεί απάντηση στην ερώτηση αυτή.

(1) ΕΕ L 145 της 13.6.1977.

(2) Οδηγία 83/182/ΕΟΚ του Συμβουλίου της 28ης Μαρτίου 1983 για τις φορολογικές ατέλειες που εφαρμόζονται στο εσωτερικό της Κοινότητας στις προσωρινές εισαγωγές ορισμένων μεταφορικών μέσων (ΕΕ L 105 της 23.4.1983).